
РЕПУБЛИКА БЪЛГАРИЯ
Министър на здравеопазването



Д О Г О В О Р 

ЗА ВЪЗЛАГАНЕ НА УПРАВЛЕНИЕТО НА АКЦИОНЕРНО ДРУЖЕСТВО  
„………………..………….“ АД, ГР. …………… 
(изм., Заповед № РД-01-450/09.07.2026 г.)


Днес, ……………………. г., на основание чл. 62, ал. 8 и чл. 64 от Закона за лечебните заведения, чл. 244, ал. 4 и ал. 7 от Търговски закон,  чл. 52, ал. 1, чл. 54 от Правилника за прилагане на Закона за публичните предприятия, във връзка с протоколно решение на съвета на директорите от …………………………… г., се сключи настоящият договор между: 

……………………………………………………………………………ЕГН ………………………, 
живущ/а в .............................................................................................................................................., моб. тел. …………………., електронна поща: ………………………………………………………….., в качеството на ПРЕДСЕДАТЕЛ НА СЪВЕТА НА ДИРЕКТОРИТЕ на „……………………………………………..” АД, гр.……………………………, наричано по-нататък за краткост „дружеството”, от една страна,

и
…………………………………………………………….,ЕГН ………………………………….
живущ в ....................... .................................................................................................................., сл. тел. …………………, моб. тел. ………………….,, от друга страна, наричан по-долу за краткост ИЗПЪЛНИТЕЛЕН ДИРЕКТОР, се сключи настоящият договор за следното:


І. ПРЕДМЕТ НА ДОГОВОРА
Чл. 1. ДРУЖЕСТВОТО възлага на ИЗПЪЛНИТЕЛНИЯ ДИРЕКТОР да управлява  и представлява публичното предприятие "………………………." АД, гр. ……………, в съответствие с действащото законодателство, устава и настоящия договор.


II. ПРАВА И ЗАДЪЛЖЕНИЯ НА ИЗПЪЛНИТЕЛНИЯ ДИРЕКТОР
Чл. 2. (1) ИЗПЪЛНИТЕЛНИЯТ ДИРЕКТОР е длъжен да:
1. управлява и представлява публичното предприятие в съответствие с действащото законодателство, решенията на общото събрание на акционерите, съвета на директорите, настоящия договор и бизнес програмата, като действа информирано, добросъвестно, с дължимата грижа и внимание и в най-добрия интерес на дружеството и акционерите;
2. организира и контролира изпълнението на бизнес програмата на публичното предприятие, както и достигането на конкретните икономически показатели, заложени в нея;
3. организира разработването, изготвянето и представя на органа, упражняващ правата на държавата, както и на други нормативно определени органи и институции,  всички необходими отчетни и други документи съгласно Закона за публичните предприятия и Правилника за прилагането му, Закона за счетоводството и всички други нормативни актове в установените за това срокове. Представя в срок и всяка друга информация, изискана от страна на органа, упражняващ правата на държавата; 
4. извършва всички действия в качеството си на работодател на всички работещи в публичното предприятие; 
5. отговаря за финансовото управление  на публичното предприятие като планира, анализира и контролира финансовите средства, организира финансовата отчетност, планира и осигурява кадровата обезпеченост на дружеството, планира инвестиционната политика, както и всички други възложени му дейности  при спазване на действащата нормативна уредба;
6. организира съставянето на годишния финансов отчет, консолидирания финансов отчет (в случай, че има такъв), аналитичния доклад за дейността на публичното предприятие и консолидирания доклад за дейността (в случай, че има такъв) в законоустановените срокове и ги представя на назначения от общото събрание на акционерите регистриран одитор за проверка и заверка;
7. ежегодно представя на органа, упражняващ правата на държавата, не по-късно от 15 май, един екземпляр от заверения годишен финансов отчет, заверения консолидиран финансов отчет (в случай, че има такъв), аналитичния доклад за дейността, консолидирания доклад за дейността (в случай, че има такъв), протоколите от заседания на съвета на директорите, на които са обсъждани и приети годишните отчети и доклади, одиторския доклад и консолидирания одиторски доклад (ако има такъв);
8. сключва колективния трудов договор след получаване на съгласие за това от съвета на директорите и съблюдава правилното му изпълнение;
9. изготвя и предоставя на съвета на директорите в 20-дневен срок след приключване на всяко тримесечие отчет за извършената работа и подписаните договори в публичното предприятие;
10. докладва на съвета на директорите всички обстоятелства, които са от съществено значение за дружеството;
11. информира органа, упражняващ правата на държавата, за всички обстоятелства, които подлежат на вписване/обявяване в Търговския регистър преди заявяването им, освен ако обстоятелствата не са обективирани в решение на общото събрание на акционерите;
12. в десетдневен срок след промяната на адреса за кореспонденция на публичното предприятие, телефони, факс и електронен адрес е длъжен да представи на органа, упражняващ правата на държавата, информация за това.
13. отговаря за кадровата политика на предприятието, която да обезпечава качеството на осъществяваната дейност;
14. организира разработването и одобряването/утвърждаването на всички вътрешни актове и правила на публичното предприятие от съвета на директорите;
15. предоставя на органа, упражняващ правата на държавата, пълен комплект на документите от извършена проверка на публичното предприятие от оправомощени органи и институции;
16. уведомява съвета на директорите, респ. органа, упражняващ правата на държавата, за настъпили по отношение на него обстоятелства по чл. 20 и чл. 21, ал. 3 от Закона за публичните предприятия, налагащи прекратяване на настоящия договор, в едноседмичен срок от настъпването им;
17. (изм., Заповед № РД-01-450/09.07.2026 г.) в качеството си на възложител по смисъла на чл. 5, ал. 2, т. 16 от Закона за обществените поръчки, съгласува по целесъобразност с Министерството на здравеопазването възлагането на обществени поръчки с обект строителство или доставка на медицинска и/или друга апаратура с прогнозна стойност над 51 129,19 € без ДДС, както следва:
1. преди вземане на решение за откриването им – за обществени поръчки, финансирани със собствени средства;
2. преди кандидатстване – за обществени поръчки с външно финансиране от фондове, проекти и програми.

(2) ИЗПЪЛНИТЕЛНИЯТ ДИРЕКТОР няма право без предварително съгласие на  СЪВЕТА НА ДИРЕКТОРИТЕ:
1. (изм., Заповед № РД-01-450/09.07.2026 г.) да взема решения за провеждане на процедури за възлагане на обществени поръчки с предмет строителство или доставка на медицинска или друга апаратура с прогнозна стойност над 51 129,19 €  без ДДС, финансирани със собствени средства на публичното предприятие или външно финансиране от фондове, проекти и програми; 
2. да подписва колективен трудов договор с легитимните синдикални организации;
3. да отдава под наем чрез търг или конкурс движими и недвижими вещи на публичното предприятие, съставляващи дълготрайни материални активи, ако общата им стойност за текущата година не надвишава 5 /пет/ на сто от балансовата стойност на дълготрайните активи на дружеството към 31 декември на предходната година;
4. да предлага на общото събрание на акционерите увеличаване или намаляване на капитала на публичното предприятие и разпределение на годишната печалба;
5. да взема решение за бракуване на дълготрайни материални активи, собственост на публичното предприятие. Предложението следва да е придружено със съответните документи, които доказват необходимостта от бракуване;
6. да извършва всички действия по въпроси, които са предоставени в изключителната  компетентност на съвета на директорите и/или на общото събрание на акционерите.

Чл. 3. (1) ИЗПЪЛНИТЕЛНИЯТ ДИРЕКТОР има право да ползва: 
1. средства за представителни цели в размери, определени от действащото законодателство, като конкретния размер се определя с решение на съвета на директорите;
2. лек автомобил при изпълнение на задълженията си по този договор;
3. годишен отпуск в размер на 30 работни дни. Отпускът може да се ползва изцяло или на части след разрешение от съвета на директорите. Заявлението за ползване на отпуск се подава не по-късно от 5 работни дни преди желаната дата;
4. неплатен служебен отпуск. Служебният отпуск може да бъде платен в случай, че това е уговорено в колективен трудов договор;
5. неплатен отпуск;
6. отпуск поради временна неработоспособност.
(2)  В случаите по ал. 1, т. 3, 4, 5  и 6 съветът на директорите определя със свое решение лице от публичното предприятие, което да замества ИЗПЪЛНИТЕЛНИЯ ДИРЕКТОР за времето на отпуск /общо или за всеки конкретен случай/, както и неговите права, задължения и възнаграждение.

Чл. 4. ИЗПЪЛНИТЕЛНИЯТ ДИРЕКТОР няма право да работи по трудов договор за времето, за което е избран за такъв, освен в предвидените от закона случаи.

Чл. 5. ИЗПЪЛНИТЕЛНИЯТ ДИРЕКТОР няма право да разгласява информация, станала му известна в това качество, ако това би могло да повлияе върху дейността и развитието на дружеството, включително след като престане да бъде такъв.

Чл. 6. ИЗПЪЛНИТЕЛНИЯТ ДИРЕКТОР ползва всички права за командироване в страната и в чужбина по повод изпълнението на задълженията си по настоящия договор за сметка на публичното предприятие. Разходите /или част от тях/ за командировки в страната и чужбина не могат да бъдат за сметка на участници във възлагани от публичното предприятие обществени поръчки.

Чл. 7. ИЗПЪЛНИТЕЛНИЯТ ДИРЕКТОР има право да ползва предвидените за работещите по трудов договор в дружеството социални придобивки (ваучери за храна, разходи за транспорт и други) за съответната година.

Чл. 8. ИЗПЪЛНИТЕЛНИЯТ ДИРЕКТОР дава парична гаранция за своето управление в размер на 3 /три/ месечни брутни възнаграждения, по този договор. Дадената гаранция се връща след прекратяване на договора за управление и решение на общото събрание на акционерите за освобождаване от отговорност. На връщане подлежат и начислените лихви върху внесената сума.


III. ВЪЗНАГРАЖДЕНИЕ НА ИЗПЪЛНИТЕЛНИЯТ ДИРЕКТОР
Чл. 9. (1) Възнаграждението на ИЗПЪЛНИТЕЛНИЯ ДИРЕКТОР се определя в съответствие с чл. 56 от Правилника за прилагане на Закона за публичните предприятия и решението на общото събрание на акционерите по чл. 56, ал. 13 от Правилника за прилагане на Закона за публичните предприятия, неразделна част от настоящия договор. 
(2) Възнаграждението на ИЗПЪЛНИТЕЛНИЯ ДИРЕКТОР е за сметка на публичното предприятие и се изплаща по банков път в съответствие с графика за изплащане на заплатите в публичното предприятие

Чл. 10. В случай на промяна на нормативната уредба по отношение на размера на възнаграждението на ИЗПЪЛНИТЕЛНИЯ ДИРЕКТОР, същото се преизчислява от датата на влизане в сила на съответния нормативен акт.

Чл. 11. Съветът на директорите може да намали определеното по този договор месечно възнаграждение на ИЗПЪЛНИТЕЛНИЯ ДИРЕКТОР за срок до три месеца с до 50 на сто като наложи санкция при нарушение или неизпълнение на решение на общото събрание на акционерите и/или указания на органа, упражняващ правата на държавата, на нормативно установено задължение, на клаузи на настоящия договор или устава на публичното предприятие, както и когато в резултат на проверки от оправомощени органи и институции са установени нарушения и/или са констатирани нанесени вреди на дружеството.

Чл. 12. Допълнително възнаграждение/тантиеми на ИЗПЪЛНИТЕЛНИЯ ДИРЕКТОР се определя от общото събрание на акционерите при  условията, посочени в Правилника за прилагане на Закона за публичните предприятия.

Чл. 13. ИЗПЪЛНИТЕЛНИЯТ ДИРЕКТОР се осигурява за всички осигурени социални рискове съгласно Кодекса за социално осигуряване /КСО/ за сметка на дружеството /публичното предприятие/. Дружеството има качеството на осигурител по реда на чл. 5, ал. 1 от КСО. 


ІV. СРОК
Чл. 14.  Настоящият договор се сключва за ….. …………………….., считано от ………………………………………..


V. ПРЕКРАТЯВАНЕ НА ДОГОВОРА
Чл. 15. (1) Договорът се прекратява с изтичането на срока по чл. 14.
(2) Договорът се прекратява предсрочно в случаите по чл. 24 от Закона за публичните предприятия.
(3) Договорът може да се прекрати предсрочно и в други случаи, които  произтичат от нормативната уредба.

Чл. 16. При прекратяване на договора изпълнителният директор има право на парично обезщетение, съответстващо на неизползваните към датата на прекратяване платени работни дни от годишния отпуск.

Чл. 17. Прекратяването на договора не освобождава от отговорност ИЗПЪЛНИТЕЛНИЯ ДИРЕКТОР по чл. 240, ал. 2 от Търговския закон и не погасява правомощието на общото събрание на акционерите за освобождаване от отговорност.

Чл. 18. Когато към датата на прекратяване на настоящия договор ИЗПЪЛНИТЕЛНИЯТ ДИРЕКТОР е придобил право на пенсия за осигурителен стаж и възраст и е осигурен за всички осигурени социални рискове съгласно Кодекса за социално осигуряване по този договор, той има право на обезщетение в размер на три месечни възнаграждения по този договор, ако не е ползвал това право на друго основание. 

Чл. 19. Размерът на обезщетенията се изчислява на база последния пълен календарен месец, предхождащ прекратяването на договора, като същите се изплащат за сметка на публичното предприятие.

Чл. 20. При  прекратяване на  настоящия договор, ИЗПЪЛНИТЕЛНИЯТ ДИРЕКТОР продължава да изпълнява функциите си до датата на заличаването му като такъв по партидата на дружеството в търговския регистър.


VI. ДРУГИ УСЛОВИЯ
Чл. 21. Този договор може да бъде изменен само по взаимно съгласие на страните, изразено в писмена форма. Измененията, които произтичат от промяна в законодателството, не подлежат на допълнително договаряне и са действителни от влизането в сила на съответния нормативен акт.

Чл. 22. Възникналите спорове между страните по този договор и неуредените в него въпроси се решават в съответствие с действащото гражданско законодателство.


Настоящият договор се състави и подписа в два еднообразни екземпляра - по един за всяка от страните.

ПРЕДСЕДАТЕЛ НА				ИЗПЪЛНИТЕЛЕН ДИРЕКТОР:
СЪВЕТА НА ДИРЕКТОРИТЕ:								
______________________________		_____________________________
…………………………………			………………………………

